User:Ms.munaf/sandbox

पोफळीतील हजरतपीर आकुसखाँ बाबांचा दर्गा

चिपळूणच्या पूर्वेस कुंभार्ली घाटातील एका टेकडीवर पोफळी येथे हजरत आकुसखाँ बाबा दर्गा हे पवित्र स्थान आहे. सर्व धर्मीयांचे ते श्रध्दास्थान आहे.

इ.स. 1500 ते 1600 च्या दरम्यान कोकण प्रांतावर कोळी राजांच्या सात भावांची सत्ता होती. त्यांची आपापसात कायम भांडणं होत. ते प्रजेवर अन्याय व अत्याचार करीत. त्रस्त जनतेचा एक गट त्यावेळी विजापूरच्या अली अदीलशहाच्या भेटीस गेला. प्रजेला छळणा-या या कोळी राजांबरोबर युध्द करून आमची सुटका करावी असे आवाहन यागटाने आदिलशहाला केले. आवाहन मान्य करून दरबार भरला. सर्व जाती धर्माच्या सेनाप्ातींमध्ये पीरबाबां आकुसखाँ हे एक सेनापती व जनजागृती करणारे संत म्हणून प्रसिध्द होते.

आदिलशहाची आज्ञा घेऊन पीरबाबा आकुसखाँ स्वत:हून कोळी राजांबरोबर लढाईस निघाले. कोकण हद्दीच्या घाटमाथ्यावर बाबांची छावणी तळ ठोकून बसली. कोळीराजा व आदिलशहाचे सैन्य यांच्यात घनघोर युध्द झाले. कोळी राजाला सैन्यासहित मागे हटविण्यात आदिलशही सैन्याला यश मिळत होते. मात्र तद्ददरम्यान बाबा शहीद झाले.

कालांतराने पीर बाबा एकदा आदिशहाच्या स्वप्नात आले. त्यांनी दृष्टांत दिला की, मी ज्या ठिकाणी शहीद झालो आहे त्याच ठिकाणी दिवा बत्तीकरिता सेवकाची व्यवस्था करावी. त्यानुसार आदिलशहाने सय्यद मुस्तफा यांना सातगाव इनाम देऊन कोकणात पाठविले. येथे छोटेखानी र्दग्याची उभारणी करून त्यांनी जनसेवा आरंभिली कुंभार्लीतील महाकाली देवी मंदिर स्थापनेबाबत त्यांनी मदत केल्याचे सांगतात. सय्यद मुस्तफांच्या पश्चात 1922 च्या दरम्यान मिरजोळीचे (ता. चिपळूण) शाबाखान दलवाई यांनी आफ्रिकावासियांच्या मदतीने जीर्णोध्दारित इमारत उभी केली. बाबांच्या चमत्कारिक अनुभूतींमुळे नवसाला पावणारे स्थान अशी ख्याती निर्माण झाली.

सन 1967 च्या कोयना भूकंपात र्दग्याची इमारत खचली तत्कालिन मुख्यमंत्री मोरारजी देसाई यांनी स्वत:र्दग्याची पाहणी केली. कोयना जलविद्युत प्रकल्पाच्या अभियंत्यांना र्दग्यासाठी निवारा बांधून देण्यास मुख्य्ामंत्र्यांनी सांगितले. त्यानुसार दानशूरांनी मदतीचा हात देऊन 1978-79 ला र्दग्यावर गुंमज व इतर बांधकामे झाली. चिपळूण ते पोफळी हे अंतर सुमोर 20 किमी. आहे.